**ВЪТРЕШНИ ПРАВИЛА И ПРОЦЕДУРИ ЗА ДЕЙСТВИЕ В СЛУЧАЙ НА НАРУШЕНИЯ НА СИГУРНОСТТА НА ЛИЧНИТЕ ДАННИ**

**I. ПРАВНО ОСНОВАНИЕ**

Настоящата инструкция се издава на основание чл. 32 и сл. от Регламент (ЕС) 2016/679 на Европейския парламент и на Съвета от 27 април 2016 година, относно защита на физическите лица във връзка с обработването на лични данни и относно свободното движение на такива данни (Общ регламент относно защитата на данните), в сила от 25 май 2018 г.

 **ІІ. ЦЕЛИ НА ПРАВИЛАТА:**

Настоящите правила имат за цел да регламентират:

1. Процедурите за действия в случай на нарушения на сигурността на личните данни 2. Реда и условията за уведомяване на надзорния орган за нарушение на сигурността на личните данни.

3. Реда и условията за съобщаване на субектите на данни за нарушение на сигурността на личните данни.

**ІІI. ОБЩИ ПОЛОЖЕНИЯ**

Чл. 1. Предвид достиженията на техническия прогрес, разходите за прилагане и естеството, обхватът, контекстът и целите на обработването, както и рисковете с различна вероятност и тежест за правата и свободите на физическите лица, ОД „Земеделие” - София област прилага подходящи технически и организационни мерки за осигуряване на съобразено с този риск ниво на сигурност:

1) способност за гарантиране на постоянна поверителност, цялостност, наличност и устойчивост на системите и услугите за обработване;

2) способност за своевременно възстановяване на наличността и достъпа до личните данни в случай на физически или технически инцидент;

3) процес на редовно изпитване, преценяване и оценка на ефективността на техническите и организационните мерки с оглед да се гарантира сигурността на обработването.

Чл. 2. При оценката на подходящото ниво на сигурност се вземат предвид по-специално рисковете, които са свързани с обработването, по-специално от случайно или неправомерно унищожаване, загуба, промяна, неразрешено разкриване или достъп до прехвърлени, съхранявани или обработени по друг начин лични данни.

Чл. 3. Придържането към одобрен кодекс за поведение, посочен в член 40 или одобрен механизъм за сертифициране, посочен в член 42 на Регламент (ЕС) 2016/679 може да се използва като доказателство за предоставянето на достатъчно гаранции съгласно параграф 1 от настоящия член.

Чл. 4. ОД „Земеделие” - София област осугурява всяко физическо лице, което има достъп до лични данни, да обработва тези данни само по указание на правото на Съюза или националното правото на РБългария.

**IV. УВЕДОМЯВАНЕ НА НАДЗОРНИЯ ОРГАН ЗА НАРУШЕНИЕ НА СИГУРНОСТТА НА ЛИЧНИТЕ**

Чл. 5. В случай на нарушение на сигурността на личните данни, ОД „Земеделие” - София област без ненужно забавяне и когато това е осъществимо — не по-късно от 72 часа след като са разбрали за него, уведомява за нарушението на сигурността на личните данни надзорния орган, освен ако не съществува вероятност нарушението на сигурността на личните данни да породи риск за правата и свободите на физическите лица. Уведомлението до надзорния орган съдържа причините за забавянето, когато не е подадено в срок от 72 часа.

Чл. 6. Обработващият лични данни уведомява администратора без ненужно забавяне, след като узнае за нарушаване на сигурността на лични данни. В уведомлението се съдържа най-малко следното:

 a) описание на естеството на нарушението на сигурността на личните данни, включително, ако е възможно, категориите и приблизителният брой на засегнатите субекти на данни и категориите и приблизителното количество на засегнатите записи на лични данни;

 б) посочване на името и координатите за връзка на длъжностното лице по защита на данните или на друга точка за контакт, от която може да се получи повече информация;

в) описание на евентуалните последици от нарушението на сигурността на личните данни;

 г) описание на предприетите или предложените от администратора мерки за справяне с нарушението на сигурността на личните данни, включително по целесъобразност мерки за намаляване на евентуалните неблагоприятни последици.

Чл. 7. Когато и доколкото не е възможно информацията да се подаде едновременно, информацията може да се подаде поетапно без по-нататъшно ненужно забавяне.

Чл. 8. ОД „Земеделие” – София област документира всяко нарушение на сигурността на личните данни, включително фактите, свързани с нарушението на сигурността на личните данни, последиците от него и предприетите действия за справяне с него

**V. СЪОБЩАВАНЕ НА СУБЕКТА НА ДАННИТЕ ЗА НАРУШЕНИЕ НА СИГУРНОСТТА НА ЛИЧНИТЕ ДАННИ**

Чл. 9. (1) В случаите, когато ОД „Земеделие” - София област установи, че има вероятност нарушението на сигурността на личните данни да породи висок риск за правата и свободите на физическите лица, е задължена без ненужно забавяне, да съобщат на субекта на данните за нарушението на сигурността на личните данни.

(2) В съобщението до субекта на данните се описва по разбираем начин, следното:

а) естеството на нарушението на сигурността на личните данни;

б) името и координатите за връзка на длъжностното лице по защита на данните или на друга точка за контакт, от която може да се получи повече информация;

в) евентуалните последици от нарушението на сигурността на личните данни;

г) описание на предприетите или предложените мерки за справяне с нарушението на сигурността на личните данни, включително по целесъобразност мерки за намаляване на евентуалните неблагоприятни последици.

(3) Не е необходимо да бъде изпращано съобщение до субекта на личните данни, когато е налице някое от следните условия:

а) Областната дирекция е предприела подходящи технически и организационни мерки за защита и тези мерки са били приложени по отношение на личните данни, засегнати от нарушението на сигурността на личните данни, по-специално мерките, които правят личните данни неразбираеми за всяко лице, което няма разрешение за достъп до тях, като например криптиране;

б) Областната дирекция е взела впоследствие мерки, които гарантират, че вече няма вероятност да се материализира високият риск за правата и свободите на субектите на данни;

в) то би довело до непропорционални усилия.

В такъв случай се прави публично съобщение или се взема друга подобна мярка, така че субектите на данни да бъдат в еднаква степен ефективно информирани.

**VI. ЗАКЛЮЧИТЕЛНИ РАЗПОРЕДБИ**

Чл. 10. Настоящите правила може да се допълват и изменят със заповед на директора на ОД „Земеделие” – София област.

Чл. 11. Настоящите правила влизат в сила от утвърждаването им от директора на ОД „Земеделие” – София област и действат до утвърждаването на нови.

Чл. 12. Настоящата инструкция следва да се доведе до знанието на всички служители на ОД „Земеделие” – София област.

Чл. 13. Контролът по прилагането на правилата относно информиране на субектите на данните и прозрачност при обработването се извършва от главния секретар на ОД „Земеделие” – София област.